รายงานการประชุมสภาองค์การบริหารส่วนตำบลเทพราช

สมัยสามัญ  สมัยที่ 2 / 2550

ครั้งที่  1

วันที่  4  เดือน  พฤษภาคม  พ.ศ.  2550

ณ  ห้องประชุมองค์การบริหารส่วนตำบลเทพราช

…………………………………

ลำดับที่


ชื่อ-สกุล




ตำแหน่ง
ผู้เข้าประชุม




1

นายจรุวัตร
ศรีใหม่


ประธานสภาฯ




2

นายสมบุญ
มีคล้าย


รองประธานสภาฯ




3

นายเจษฎา
ใจห้าว


เลขานุการสภาฯ




4

นายสาโรจน์
สุวรรณ


สมาชิกสภาฯ




5

นายอดุลย์
บุญเหลือ

สมาชิกสภาฯ




6

นายศิริพงศ์
พรหมแก้ว

สมาชิกสภาฯ




7

นายชาญชัย
รักเคี่ยน


สมาชิกสภาฯ




8

นายสมหวัง
บุญพรหม

สมาชิกสภาฯ




9

นายสถิต
จิตเขม้น


สมาชิกสภาฯ




10

นางทองมาก
สุขแท้


สมาชิกสภาฯ




11

นางยุคล

รู้จำ


สมาชิกสภาฯ




12

นายประเสริฐ
ทิพย์รักษา

สมาชิกสภาฯ




13

นายธีระพันธ์
เกิดสุวรรณ

สมาชิกสภาฯ




14

นายนิคม
ด้วงใส


สมาชิกสภาฯ




15

นายมิตร
ชุมทอง


สมาชิกสภาฯ




16

นายสุชาติ
รู้จัก


สมาชิกสภาฯ




17

นายสุชีพ
ใจห้าว


สมาชิกสภาฯ




18

นายสำราญ
สมเชื้อ


สมาชิกสภาฯ




19

นายโสรัตน์
ใจห้าว


สมาชิกสภาฯ




20

นายสุขสวัสดิ์
ขาวเอียด

สมาชิกสภาฯ




21

นายปรีชา
แก้วพรรณราย

สมาชิกสภาฯ




22

นายเรวัตน์
ไชยพงศ์

สมาชิกสภาฯ




23

นายวิเชียร
เพชรนุ้ย


สมาชิกสภาฯ




24

นายนิคม
ขำสุข


สมาชิกสภาฯ












/ 25  นายจรัญ.….
ลำดับที่


ชื่อ-สกุล




ตำแหน่ง
ผู้เข้าประชุม



25


นายจรัญ
โตชะนก

สมาชิกสภาฯ



26


นายชำนาญ
ยิ่งยงค์


สมาชิกสภาฯ

ผู้ไม่มาประชุม



1


นายมนูญ
ปานจนะ

สมาชิกสภาฯ



2


นายณัฐวุฒิ
ใจห้าว


สมาชิกสภาฯ



3


นายเรวัตน์
ไชยพงศ์

สมาชิกสภาฯ



4


นายจเร

ขาวเอี่ยม

สมาชิกสภาฯ

ผู้เข้าร่วมประชุม



1


น.ส.เบญจวรรณ
  ช่วยสถิตย์

เจ้าหน้าที่วิเคราะห์ฯ



2


น.ส.นิตยา
สุภัทรประทีป

เจ้าหน้า ที่ธุรการ



3


นางอุมารินทร์
ผิวเหมาะ

ปลัด อบต.



4


นายภายัพ
ทิพย์รักษา

รองนายก อบต.



5


นายสมพงศ์
ใจห้าว


รองนายก อบต.











       / บันทึกการประชุม….

บันทึกการประชุม

เริ่มประชุมเวลา  13.30  น.


เมื่อสมาชิกสภาองค์การบริหารส่วนตำบลเทพราชครบองค์ประชุม  ประธานสภาองค์การบริหารส่วน

ตำบลเทพราช  ได้ดำเนินการประชุมไปตามระเบียบวาระการประชุม

ระเบียบวาระที่  1


เรื่อง  ประธานแจ้งให้ที่ประชุมทราบ

ประธานสภาฯ

กล่าวต้อนรับเจ้าหน้าที่คนใหม่  รองนายกคนใหม่  สมาชิกสภาฯ  และเจ้าหน้าที่จัดเก็บรายได้คนใหม่  แนะนำตัว

เจ้าหน้าที่จัดเก็บรายได้

แนะนำตัว  ชื่อนางสาวนิตยา  สุภัทรประทีป  ตำแหน่งเจ้าหน้าที่ธุรการ  มาปฏิบัติหน้าที่แทนตำแหน่งเจ้าหน้าที่จัดเก็บรายได้ และมีความยินดีที่จะทำงานร่วมกับเจ้าหน้าที่ทุกท่าน

รองนายก อบต.

แนะนำตัว  ชื่อนายภายัพ  ทิพย์รักษา  มีความยินดีที่จะทำงานร่วมกับสมาชิกสภาฯ ทุกท่าน

สมาชิกสภาฯ

แนะนำตัว  ชื่อนายจรัญ  โตชะนก  สมาชิกสภาฯ  หมู่ที่  9

ระเบียบวาระที่  2

เรื่อง  การรับรองรายงานการประชุมครั้งที่แล้ว




(สมัยวิสามัญ  สมัยที่  1 / 2550  ครั้งที่  1  เมื่อวันที่  16  เดือน  มีนาคม  พ.ศ.  2550)

ประธานสภาฯ

ถามที่ประชุมว่าสมาชิกท่านใดขอแก้ไขหรือเพิ่มเติมหรือไม่

ที่ประชุม

ไม่มี

ประธานสภาฯ

ขอมติรับรองรายงานการประชุมครั้งที่แล้ว

ที่ประชุม

มีมติรับรองรายงานการประชุมครั้งที่แล้วด้วยคะแนน            เอกฉันท์




             
/ ระเบียบวาระ…...

ระเบียบวาระที่  3

เรื่อง  เสนอเพื่อพิจารณา




3.1 เรื่องการโอนงบประมาณรายจ่าย  ประจำปีงบประมาณ  พ.ศ.  2550

ประธานสภาฯ

เชิญฝ่ายบริหารชี้แจ้ง

รองนายก อบต.

นายสมพงศ์  ใจห้าว  ขอให้สมาชิกสภาฯ ดูรายละเอียดจากเอกสารประกอบคำชี้แจงด้วย และอธิบายตามเอกสารพอสังเขป การโอนงบประมาณรายจ่ายประจำปี  2550  ครั้งที่ 10  เนื่องจากงบประมาณที่ตั้งไว้ในหมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ รายการค่าใช้จ่ายในการเดินทางไปราชการในส่วนสำนักปลัด และหมวดค่าใช้จ่ายในการเดินทางไปราชการโอนเพิ่ม  60,000 บาท  ประเภทเงินสำรองจ่ายโอนเพิ่ม  60,000 บาท  รวมโอนเพิ่มทั้งสิ้น  120,000 บาท  โดยการโอนลดงบประมาณรายจ่ายจากหมวดที่ดินและสิ่งก่อสร้าง รายการโครงการปรับปรุงโรงจอดรถบริเวณที่ทำการ อบต. เพราะเห็นว่าโรงจอดรถที่มีอยู่ก็เพียงพอแล้ว และขอให้ท่านปลัด อบต. ชี้แจ้งเพิ่มเติม

ปลัด อบต.

ได้ชี้แจ้งเพิ่มเติม การโอนมี 2 ประเภท การโอนหมวดที่ดินและสิ่งก่อสร้างต้องผ่านฝ่ายสภาฯ และการโอนการเดินทางไปราชการในส่วนของสำนักปลัด รวมถึงสมาชิกสภาฯ และถ้าไม่โอนก็ไม่พอในการเดินทางไปราชการของเจ้าหน้าที่และถึงแม้ว่าโอนเพิ่มวันนี้แล้วก็คงจะไม่พออีก คงต้องโอนเพิ่มอีกเมื่อมีเงินอุดหนุนเข้ามา

ประธานสภาฯ

เชิญที่ประชุมแสดงความคิดเห็น

ที่ประชุม

ไม่มี

ประธานสภาฯ

ขอมติเห็นชอบในการโอนงบประมาณรายจ่าย ประจำปี          พ.ศ. 2550

ที่ประชุม

มีมติเห็นชอบด้วยคะแนน  23  เสียง  งดออกเสียง  3  เสียง  







/ ประธานสภาฯ…..

ประธานสภาฯ

ข้อ 3.2  การพิจารณาร่างแผนยุทธศาสตร์การพัฒนาประจำปี พ.ศ. 2551-2555  เชิญฝ่ายบริหารชี้แจง

รองนายก อบต.

นายสมพงศ์  ใจห้าว  ชี้แจงว่าตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น           พ.ศ. 2548  กำหนดให้มีแผนยุทธศาสตร์การพัฒนาท้องถิ่นซึ่งเป็นแผนระยะยาวและเพื่อกำหนดทิศทางการพัฒนาขององค์กรปกครองส่วนท้องถิ่น  กรณีนี้องค์การบริหารส่วนตำบลเทพราชได้กำหนดระยะเวลาของแผนยุทธศาสตร์การพัฒนาไว้ โดยมีระยะเวลาปีสุดท้ายของแผนพัฒนาสามปี คือ ปี 2552  ซึ่งอาจมีผลกระทบต่อการจัดทำแผนพัฒนาสามปี (พ.ศ. 2551-2553)  เพื่อให้การจัดทำแผนพัฒนาสามปี (พ.ศ. 2551-2553) ขององค์การบริหารส่วนตำบลเทพราชดำเนินต่อไปได้ โดยมีแผนยุทธศาสตร์การพัฒนาเป็นเครื่องมือกำหนดทิศทางการพัฒนา  องค์การบริหารส่วนตำบลเทพราชจึงจัดทำแผน              ยุทธศาสตร์การพัฒนาและห้วงระยะเวลาให้ครอบคลุมแผนพัฒนาสามปี ซึ่งขณะนี้แผนยุทธศาสตร์การพัฒนาได้ผ่านขั้นตอนการดำเนินการและจัดทำร่างแผนฯ เรียบร้อยแล้ว ขอให้ที่ประชุมศึกษารายละเอียด

ประธานสภาฯ

เชิญเจ้าหน้าที่ฝ่ายนโยบายและแผน กล่าวเพิ่มเติม

เจ้าหน้าที่

คุณเบญจวรรณ  ช่วยสถิตย์  ชี้แจงเพิ่มเติมจากท่านรองนายก อบต. กล่าวมา และขอให้สมาชิกศึกษารายละเอียดจากเอกสารที่แจกให้และกล่าวถึงขั้นตอนในการจัดทำแผน 1. คณะกรรมการพัฒนาท้องถิ่นจากประชุมประชาคมท้องถิ่น  2. คณะกรรมการสนับสนุนการจัดทำแผนพัฒนาท้องถิ่น รวบรวมแนวทางและข้อมูลนำมาวิเคราะห์เพื่อจัดทำร่างแผนยุทธศาสตร์การพัฒนา  3. คณะกรรมการพัฒนาท้องพิจารณาร่างแผนยุทธศาสตร์การพัฒนาเพื่อเสนอผู้บริหาร  4. ผู้บริหารเสนอร่างแผนยุทธศาสตร์การพัฒนาต่อสภาองค์การบริหารส่วนตำบลเพื่อให้ความเห็นชอบ และหากว่าที่ประชุมศึกษาแล้วยังไม่ครอบคลุมก็ขอให้เพิ่มเติมได้

ประธานสภาฯ

ถามที่ประชุมใครมีอะไรสงสัย








/ ที่ประชุม…….

ที่ประชุม

นายสำรวม  ช่วยสงค์  สมาชิกสภาฯ หมู่ที่ 4  ในเรื่องโครงสร้างพื้นฐานอยากทราบรายละเอียดเกี่ยวกับไฟฟ้าตกค้างขอฝากฝ่ายบริหารช่วยติดตามให้ด้วย

รองนายก อบต.

คุณสมพงศ์  ใจห้าว  เรื่องไฟฟ้าตกค้าง ทางฝ่ายบริหารได้ติดต่อไปยังไฟฟ้าแล้ว และขอให้ทางหมู่บ้านช่วยติดตามด้วยและขอข้อมูลมายังฝ่ายบริหารด้วย  ส่วนหมู่ที 4  นายมนูญ  ปานจนะ ได้ประสานแล้วแต่ไม่ทราบว่าไปถึงไหนแล้ว

ที่ประชุม

นายจรัญ  โตชะนก  สมาชิกสภาฯ หมู่ที่ 9  กล่าวว่าเรื่องไฟฟ้าตกค้างขอให้ครอบคลุมทั้งตำบลเพราะยังตกค้างอยู่มาก และงบก็มีเฉพาะงบกลางไม่มีงบประมาณเฉพาะเรื่องไฟฟ้า ขอฝากฝ่ายบริหารช่วยประสานกับไฟฟ้าโดยด่วยด้วย

ที่ประชุม

นายศิริพงษ์  พรหมแก้ว  สมาชิกสภาฯ หมู่ที่ 2  ในด้านโครงสร้างพื้นฐานนอกจากเรื่องไฟฟ้าตกค้างแล้ว  เรื่องเสียงตามสายก็ต้องซ่อมแซมเยอะ และเป็นปัญหาคาราซังมาตั้งแต่เริ่มสร้างแล้ว ขอฝากให้ฝ่ายบริหารช่วยแก้ไขให้สมบูรณ์ด้วย และคิดว่าควรจ้างช่างเฉพาะเสียงตามสายและไฟฟ้าไว้เฉพาะ

ที่ประชุม

นายจรัญ  โตชะนก  สมาชิกสภาฯ หมู่ที่ 9  กล่าวว่าการที่จะจ้างช่างไว้เฉพาะคิดว่าคงไม่จำเป็นเพราะว่าต้องใช้งบประมาณเยอะคิดว่าจ้างเป็นครั้งคราวจะดีกว่า

รองนายก อบต.

คุณสมพงศ์  ใจห้าว  เรื่องเสียงตามสายเป็นเรื่องที่น่าหนักใจเพราะเสียบ่อยมาก ต้องขอให้ทางหมูบ้านช่วยดูแลให้ด้วยเพราะจะให้ฝ่ายบริหารดูแลอย่างเดียวเป็นเรื่องที่ยากมาก

รองนายก อบต.

นายภายับ  ทิพย์รักษา  ชี้แจงเรื่องการจ้างช่างเฉพาะทางก็เป็นเรื่องที่ดีแต่ความจริงแล้วก็ติดขัดตรงข้อกฎหมายอยู่ ขอเชิญท่านปลัดชี้แจงด้วย

 





/ ปลัด อบต. ……

ปลัด อบต.




คุณอุมารินทร์  ผิวเหมาะ  ทางช่างของสภาฯ ก็มีอยู่แล้วและจะ






จ้างทางสภาฯ ไม่สามารถจ้างได้ถ้าจะจ้างก็ต้องเป็นลักษณะคนงาน

ที่ประชุม

คุณสำรวม  ช่วยสงค์  สมาชิกสภาฯ หมู่ที่ 4  ขอเสริมในเรื่องแผนข้อที่ 7 เห็นว่าทางฝ่ายแผนมองข้ามผู้ใช้แรงงาน เพราะผู้ใช้แรงงานเป็นคนสำคัญในการสร้างความเจริญรุ่งเรืองของตำบล  ขอให้ทางฝ่ายบริหารช่วยเหลือเกี่ยวกับผู้ใช้แรงงานด้วย

ที่ประชุม

คุณจรัญ  โตชะนก  สมาชิกสภาฯ หมู่ที่ 9 จากที่ได้ศึกษาทาง อบต. ได้ช่วยเด็ก ผู้สูงอายุ แต่คนพิการแต่ละหมู่บ้านมีเยอะที่ยังไม่ได้ช่วยเหลือขอให้ทางฝ่ายบริหารช่วยดูแลด้วย

ประธานสภาฯ

ถามที่ประชุมใครมีอะไรอีกไหม

ที่ประชุม

ไม่มี

ประธานสภาฯ

ขอมติรับรองแผนยุทธศาสตร์การพัฒนาประจำปี  พ.ศ. 2551-2555  ด้วยคะแนนเสียง  23  เสียง  งดออกเสียง  3  เสียง

ประธานสภาฯ

สั่งพัก  15   นาที

ประธานสภาฯ

ขอประชุมต่อ และแจ้งว่าภารกิจขอให้รองประธานทำหน้าที่แทน

รองประธานสภาฯ

นายสมบุญ  มีคล้าย  ทำหน้าที่แทนประธานสภาฯ

ระเบียบวาระที่  4

เรื่อง  อื่น ๆ 

ที่ประชุม

นายมิตร  ชุมทอง  สมาชิกสภาฯ หมู่ที่ 10  เรื่องของบประมาณเพื่อสมทบกับเงินของราษฎรเพื่อซ่อมแซมถนนสายหัวแรด-อ่าวยางแดง  และโดยส่วนตัวก็จะให้เงินสมทบ  10,000 บาท  และขอให้ทางฝ่ายบริหารช่วยจัดงบมาช่วยบ้าง







/ รองนายก อบต. ………

รองนายก อบต.

นายสมพงศ์  ใจห้าว  ตามที่เพื่อนสมาชิกเสนอมาก็เป็นเรื่องที่ดี ขอให้เพื่อนสมาชิกทำหนังสือมาทางฝ่ายบริหารก็จะช่วยสมทบด้วย

ที่ประชุม

นายสถิต  จิตเขม้น  สมาชิกสภาฯ หมู่ที่ 5  ขอเสริมตามที่ สมาชิกสภาฯ หมู่ที่ 10  เสนอมาเห็นด้วยเพราะว่าถนนสายนี้เป็นหลุมเยอะมากซึ่งมีความจำเป็นต้องแก้ไขโดยเร่งด่วน โดยการซื้อปูนซิเมนมาถมหลุมโดยใช้เงินจากชาวบ้านและของบสนับสนุนจากสภาฯ 

รองนายก อบต.

คุณสมพงศ์  ใจห้าว  ชี้แจงว่าถนนสายนี้ก็ได้มีงบประมาณจาก อบจ. มาแล้วเพราะถนนสายนี้อยู่ในความดูแลของ อบจ.

ที่ประชุม

นายมิตร  ชุมทอง  สมาชิกสภาฯ  รู้ว่าถนนสายนี้เป็นของ อบจ. และมีงบประมาณจาก อบจ. แล้วแต่ไม่รู้ว่าจะทำวันไหน แต่ที่เสนอมานี้ก็เพื่อแก้ไขปัญหาเฉพาะหน้า

ที่ประชุม

นายจรัญ  โตชะนก  สมาชิกสภาฯ หมู่ที่ 9  ตามที่เพื่อนสมาชิกเสนอเรื่องการถมหลุมบ่อ เห็นด้วยเพราะตอนนี้ก็เข้าฤดูฝนแล้วแต่ควรตั้งงบไว้ทั้งตำบล

ที่ประชุม

นายศิริพงษ์  พรหมแก้ว  สมาชิกสภาฯ หมู่ที่ 2  ก็สนับสนุนเรื่องการถมหลุมบ่อขอให้เป็นโครงการเร่งด่วนด้วย

เลขานุการนายก อบต.

นายทวีโชค  สมเก่า  ตามที่นายมิตร  ชุมทอง  เสนอมาก็เป็นสิ่งที่ดีแต่การทำโครงการทุกโครงการต้องมีขั้นตอนและถนนสายดังกล่าวก็อยู่ในความรับผิดชอบของ อบจ. และถ้าเราตั้งงบประมาณซ่อมก็กลัวว่าจะซ้ำซ้อนกัน และตอนนี้ทาง อบต. ก็ได้ประสานไปยัง อบจ. แล้ว และเชื่อว่าไม่เกินปีงบประมาณ 2550  ทางอบจ. ก็จะทำการซ่อมแซมแน่นอน และที่นายมิตร  ชุมทอง  ได้เรี่ยไรเงินมาก็ให้เอาไปทำในหมู่บ้านของท่านจะดีกว่าเพราะถนนสายหัวแรด-อ่าวยางแดง เป็นถนนสายหลักของตำบล ทางอบต. รับผิดชอบอยู่แล้วแต่จะให้ทำพรุ่งนี้วันนี้อาจทำไม่ได้ แต่ขอเอาเกียรติเป็นประกันว่าทำแน่นอน








/ ที่ประชุม……

ที่ประชุม

นายธีระพันธ์  เกิดสุวรรณ  สมาชิกสภาฯ หมู่ที่ 8  ถามฝ่ายบริหาร เรื่องถนนสายตลาดศุกร์-ตลาดอังคาร  อยากทราบว่าเริ่มทำจากข้างไหนก่อน

รองนายก อบต. 

นายสมพงศ์  ใจห้าว  ชี้แจงว่าตามที่รู้มาว่าเริ่มทำจากตำบลเทพราชไปตำบลฉลอง

ที่ประชุม

นายมิตร  ชุมทอง  สมาชิกสภาฯ หมู่ที 10  ตามที่ฝ่ายบริหารชี้แจงว่าจะรับผิดชอบเรื่องถนนสายหัวแรด-อ่าวยางแดง จะทำอย่างไร ทำวันไหน ขอให้สรุปให้ชัดเจนด้วยเพราะว่าชาวบ้านพร้อมแล้วที่จะให้ความร่วมมือ

ที่ประชุม

นายสถิต  จิตเขม้น  สมาชิกสภาฯ หมู่ที่ 5  ดูจากเอกสารของนายมิตร  ชุมทอง  ได้คำนวณไว้แล้วว่าต้องใช้ปูนผสมเสร็จประมาณ  18  คิว

เลขานุการนายก อบต.

คุณทวีโชค  สมเก่า  ตามที่นายมิตร  ชุมทองบอกว่าใช้ปูน  18  คิวรับปากว่าไม่เกิน เดือนพฤษภาคม  จะทำให้แน่นอน

รองนายก อบต.

คุณสมพงศ์  ใจห้าว  ขอเสริมเรื่องถนนสายหัวแรด-อ่าวยางแดง  ถนนสายนี้ติดอยู่สามตำบล จะให้ทาง อบต. เทพราชทำทั้งหมดไม่ได้ ต้องทำเฉพาะพื้นที่ของตำบลเทพราชเท่านั้น  และขอสรุปการดำเนินงานของปี  2550  จากงบจ่ายขาดจากเงินสะสม  มีโครงการสร้างป้ายประชาสัมพันธ์  โครงการก่อสร้างอาคาร  จัดซื้อวิทยุ อปพร. สร้างถนน คสล. หมู่ที่ 5 หมู่ที่ 7 หมู่ที่ 9  บุกเบิกถนนวังด้ง-หนานช่อฟ้า  คสล. หมู่ที่ 4  หมู่ที่  12  หมู่ที่  13  บุกเบิกสายไสใหญ่  หมู่ที่ 2

ประธานสภาฯ 

ถามที่ประชุมใครมีอะไรอีกไหม

ที่ประชุม

ไม่มี

ประธานสภาฯ

ปิดประชุม

/ ปิดประชุม……

ปิดประชุมเวลา  16.30  น.





ลงชื่อ   เจษฎา  ใจห้าว
   ผู้บันทึกรายงานการประชุม



        (นายเจษฎา  ใจห้าว)

เลขานุการสภาองค์การบริหารส่วนตำบลเทพราช



ลงชื่อ    จรุวัตร   ศรีใหม่
    ผู้ตรวจสอบรายงานการประชุม



        (นายจรุวัตร   ศรีใหม่)


ประธานสภาองค์การบริหารส่วนตำบลเทพราช

       ลงชื่อ    ณัฐวุฒิ   ใจห้าว      ผู้ตรวจสอบรายงานการประชุม

                (นายณัฐวุฒิ   ใจห้าว)

                          คณะกรรมการตรวจสอบรายงานการประชุม

ลงชื่อ   สำรวม   ช่วยสงค์      ผู้ตรวจสอบรายงานการประชุม

        (นายสำรวม   ช่วยสงค์)

                       คณะกรรมการตรวจสอบรายงานการประชุม

ลงชื่อ   อดุลย์   บุญเหลือ      ผู้ตรวจสอบรายงานการประชุม

        (นายอดุลย์    บุญเหลือ)

                       คณะกรรมการตรวจสอบรายงานการประชุม

ลงชื่อ      นิคม   ขำสุข       ผู้ตรวจสอบรายงานการประชุม

          (นายนิคม   ขำสุข)

                       คณะกรรมการตรวจสอบรายงานการประชุม

